《晋康八景 其三 佛岭樵归》
明代·张澜

山门钟磬起禅扉，催送樵夫古道归。蓑笠荷身披淡霭，薪蒸随道领斜晖。

手招后伴过青石，步逐前徒出翠微。临水偶逢渔父问，笑谈同答濑边矶。

作者简介：张澜，字东之。泷水（今广东罗定）人。明宪宗成化二十三年（一四八七）进士，任刑部侍郎。居官十载，乞归养病。卒于家。清康熙《罗定直隶州志》卷六有传。